Remer őrnagyot Hitler már július 20-án, szóban előléptette ezredessé, ami hamarosan hivatalossá is vált, majd nem sokkal később tábornok lett. Ebben a rendfokozatban vett részt az Ardennekben Rundstedt tábornagy ellenoffenzívájában. Később, 1945. január 1-től egészen a háború végéig, április 30-ig a Führer kísérőhadosztályának "(Führer–Begleitdivision)" parancsnoka volt.